இயக்கச்சியில் ஏ9 வீதியோரத்தில் இந்தக் காணி அமைந்துள்ளது. இந்தக் காணியில் முன்பு முள்ளிப்பற்று கிராம சபை (vilage council) இயங்கி வந்தது. அப்பொழுது இன்றைய வடமராட்சி கிழக்குப் பகுதியான செம்பியன்பற்று, மருதங்கேணி, தாளையடி, ஆழியவளை, உடுத்துறை, வெற்றிலைக்கேணி, கட்டைக்காடு, கேவில், வண்ணாங்குளம், சுண்டிக்குளம், புல்லாவெளி, முள்ளியான், பெரிய பச்சிலைப்பள்ளி உள்ளிட்ட பிரதேசங்களோடு இயக்கச்சி, முகாவில், சங்கத்தார் வயல், கொற்றாண்டார் குளம், கோயில்வயல் ஆகிய பிரதேசங்களும் இந்தக் கிராமசபையின் நிர்வாகத்தின் கீழ் இருந்தன. பின்னர் வடமராட்சி கிழக்கு தனியாகப் பிரிக்கப்பட்ட பிறகு இது பச்சிலைப்பள்ளிப் பிரதேச சபைக்குட்பட்டு முள்ளிப்பற்று உப செயலகமாகியுள்ளது.